Familien Børgesen fra Aars er blandt de uheldige. De befandt sig på den "forkerte" side af Limfjorden, da den gik i stykker. Og derfor kan de nu ikke komme hjem til Aars. Familien havde været på sejlerferie i Sverige og var på vej hjem til Hvalpsund, hvor båden ligger til kaj. Men nu må de altså vente på, at broen bliver repareret - og det kan tage lang tid. Teknikerne kan nemlig ikke vurdere, hvor lang tid det tager at få broen i orden igen. Broen var delvist åben i lidt over en halv time tidligere i dag. Nu er den på plads, så biler og cykler kan komme over, men den kan ikke åbnes, og derfor må bådene vente tålmodigt.

Referat:
Limfjordsbroen kan stadig ikke åbnes, og derfor er flere lystbådssejlere fanget på den ene eller anden side af broen.